stanford-oval/wikipedia huggingface dataset:
אמריגו וספוצ'י (אוניית אימונים)

| --- | --- |
"אמריגו וספוצ'י" בנמל חיפה, יולי 2011
"אמריגו וספוצ'י" בנמל חיפה, יולי 2011
 תיאור כללי
 מוטו:  "Non chi comincia ma quel che persevera"
 סוג אונייה:  אוניית מפרשים עם מנוע עזר
 צי:  הצי האיטלקי
 דגל הצי:  
 ציוני דרך עיקריים
 מספנה:  מספנת הצי בקסטלמארה די סטביה (נאפולי)
 הוזמנה:  1925
 הושקה:  22 בפברואר 1931
 תקופת הפעילות:  1931–הווה (כ־93 שנים)
 מידות
 הֶדְחֶק:  4,146 טונות
 תפוסה:  ברוטו 3,410 טון
 אורך:  אורך כולל 101.0 מ'  אורך בין הניצבים 82.4 מ'
 רוחב:  15.5 מ'
 שוקע:  7.0 מ'
 נתונים טכניים
 מהירות:  במפרשים: 10 קשרים (19 קמ"ש)
 גודל הצוות:  16 קצינים, 70 נגדים, כ-200 מלחים + קדטים
 מספר תרנים:  3
 גובה התרנים:  קדמי 50 מ', ראשי 54 מ', אחורי 43 מ'
 סוג המעטה:  מעטה רוחבי שלם
 שטח המפרשים:  26 מפרשים בשטח כולל של 1,360 מ"ר
 הנעה:  דיזל-אלקטרית: 2 מנועי דיזל 4-פעימות Fiat B 308 ESS, מנוע חשמלי מתוצרת Marelli בעל הספק של 1471 קילוואט (1972 כוחות סוס)
 צורת הנעה:  מדחף 4-להבים
ספינת המפרשים אמריגו וספוצ'י -מבט מהצד
אמריגו וספוצ'י (באיטלקית: Amerigo Vespucci) היא אוניית מפרשים קלאסית של הצי המלחמתי האיטלקי, הקרויה על שמו של מגלה הארצות אמריגו וספוצ'י ומשמשת כאוניית אימונים לקדטים. נמל הבית שלה הוא לה ספציה, בצפון־מערב איטליה.
גלריית תמונות

אמריגו וספוצ'י בביקור בנמל חיפה
האונייה בנמל חיפה
אקסצנטריות (מתמטיקה)

חתכי חרוט
במתמטיקה, אקסצנטריות של חתך חרוט היא ערך מספרי המודד עד-כמה העקום רחוק מלהיות מעגל. בפרט,
האקסצנטריות של מעגל היא 0.
האקסצנטריות של אליפסה גדולה מ־0 וקטנה מ־1.
האקסצנטריות של פרבולה היא 1.
האקסצנטריות של היפרבולה גדולה מ־1.
האקסצנטריות של קו ישר היא אינסוף.
לאקסצנטריות חשיבות גבוהה מאוד במכניקה מסלולית, מכיוון שתנועת גרמי שמיים סביב השמש היא תמיד בחתכי חרוט; לפי החוק הראשון של קפלר תנועה של כוכב לכת היא אליפסה שהשמש נמצאת באחד המוקדים שלה.
באסטרונומיה הוא מהווה אחד מאלמנטי מסלול.
אליפסה

באליפסה, מגדירים אקסצנטריות כיחס בין מרחק המוקדים ( F_{1} ו־ F_{2}) לבין הציר הראשי, כלומר:
 \left({\frac {\overline {F_{1}F_{2}}}{\overline {AB}}}\right).
אם אורך חצי הציר הראשי של האליפסה הוא a, ואורך חצי הציר המשני שלה הוא b, האקסצנטריות נתונה בנוסחה:
 e={\sqrt {1-{\frac {b^{2}}{a^{2}}}}}.
לגבי אליפסה יש מדד נוסף שנקרא פחיסות המוגדר כ:  f={\frac {a-b}{a}}. קיים קשר פשוט בין הפחיסות לבין אקסצנטריות של אליפסה או פני שטח הספרואיד על פי נוסחת המעבר:
 f=1-{\sqrt {1-e^{2}}}.
היפרבולה

אם אורך חצי הציר הראשי של ההיפרבולה הוא a, ואורך חצי הציר המשני שלה הוא b, האקסצנטריות נתונה בנוסחה:
 e={\sqrt {1+{\frac {b^{2}}{a^{2}}}}} .
ראו גם

וקטור האקסצנטריות
אליפסה, עם סימון המוקדים, הצירים והאקסצנטריות הליניארית שלה
אנדרטה לנופלי פיקוד העורף

| --- | --- |

אנדרטה לנופלי פיקוד העורף
 מידע כללי
 סוג:  אנדרטה
 מיקום:  מחנה רחבעם, רמלה
 מדינה:  ישראל ישראל
 נגישות:  המקום נגיש לכל, יש לקבל אישור כניסה לבסיס
 קואורדינטות:  31°55′01″N 34°52′34″E﻿ / ﻿31.917°N 34.876°E﻿ / 31.917; 34.876
  מפת מיקום  מפה דינמית   (למפת גוש דן מוגדלת) אנדרטה לנופלי פיקוד העורף (למפת גוש דן רגילה) אנדרטה לנופלי פיקוד העורף (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטה לנופלי פיקוד העורף (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטה לנופלי פיקוד העורף   he אנדרטה לנופלי פיקוד העורףhe אנדרטה לנופלי פיקוד העורףמפת  __ רמלה (in English: Ramla) [‌השפלה וסביבותיה‌]מצפון: __ לוד (in English: Ludd), __ מועצה אזורית שדות דן (in English: Sdot Dan Regional Council) ממזרח: __ מועצה אזורית חבל מודיעין (in English: Hevel Modi'in Regional Council) ממזרח, מדרום וממערב: __ מועצה אזורית גזר (in English: Gezer Regional Council) ממערב: __ באר יעקב (in English: Be'er Ya'akov) tabBackground:;tabBorder:#aaa;defaultTab:0;
 
אנדרטה לנופלי פיקוד העורף היא אנדרטה המנציחה את 417 חללי פיקוד העורף. האנדרטה ממוקמת בבסיס פיקוד העורף, מחנה רחבעם בפאתי העיר רמלה. סמוך אליו הוקם אמפיתיאטרון המיועד לכינוסי קבוצות. משמאל לאנדרטה הוקם חדר הנצחה, שבו ספסלים לישיבה, עמדת מחשב ותיקים המביאים את סיפורי הנופלים. לאורך מרכז הקיר, על לוחות זכוכית, כתובים שמות הנופלים לפי תקופות.
על קירות האנדרטה חרוטים שמות הנופלים, וכן הפסוקים "בצרה קראת ואחלץ" (תהילים, פ"א, ח') ו"כי מדי דברי בו זכור אזכרנו עוד" (ירמיהו ל"א י"ט).
אקסצ'יינג' פלייס 20

| --- | --- |

אקסצ'יינג' פלייס 20
 מידע כללי
 סוג:  גורד שחקים 
 שימוש:  משרדים
 כתובת:  אקסצ'יינג' פלייס 20, מנהטן, ניו יורק
 מיקום:  מנהטן 
 מדינה:  ארצות הברית
 הקמה ובנייה
 תקופת הבנייה:  1930–1931
 תאריך פתיחה רשמי:  1931 
 אדריכל:  משרד אדריכלים Cross and Cross
 סגנון אדריכלי:  אר דקו 
 מידות
 גובה:  225.86 מטר
 קומות:  57 
 קואורדינטות:  40°42′20″N 74°0′35″W﻿ / ﻿40.70556°N 74.00972°W﻿ / 40.70556; -74.00972
 האתר הרשמי של בניין אקסצ'יינג' פלייס 20
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאקסצ'יינג' פלייס 20(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאקסצ'יינג' פלייס 20(למפת מנהטן רגילה) אקסצ'יינג' פלייס 20(למפת מנהטן מוגדלת) אקסצ'יינג' פלייס 20
 
אקסצ'יינג' פלייס 20 (באנגלית: 20 Exchange Place), המוכר גם בשמו הקודם City Bank-Farmers Trust Building, הוא גורד שחקים הממוקם ברחוב אקסצ'יינג' פלייס 20 ברובע הפיננסי של מנהטן, ניו יורק, ארצות הברית. הבניין מתנשא לגובה של 225.86 מטרים והוא בעל 57 קומות מעל מפלס הרחוב. הוא תוכנן על ידי משרד האדריכלים Cross and Cross בסגנון אר דקו ונבנה בין השנים 1931-1930.
היסטוריה

תכנון בניין אקסצ'יינג' פלייס 20 החל בשנת 1929 במטרה שיהיה לבניין הגבוה בעולם. הוא תוכנן תחילה לגובה 258 מטרים עם פירמידה בראשו, בתקציב של 9.5 מיליון דולר אמריקאי, אולם באותה שנה פרץ השפל הגדול, ותקציבו צומצם עקב כך. עם סיום בנייתו היה לבניין הרביעי בגובהו בעיר ונשאר בעשירייה הפותחת עד 1970.
בשנת 1996 הוכרז כבניין לשימור מטעם ועדת השימור של העיר ניו יורק.
ראו גם

גורדי שחקים בניו יורק
גורדי שחקים מוקדמים
מנהטן תחתית
בניין אמריקן אינטרנשיונל
הערות שוליים

↑  בניין אקסצ'יינג' פלייס 20 באתר Emporis
↑  בניין אקסצ'יינג' פלייס 20 באתר Skyscraperpage
↑  "New Bank Skyscraper Is to Cost $9,500,000" ניו יורק טיימס 3 באוקטובר 1929
↑  NYC Landmarks Preservation Commission Order
| --- | --- |
בקרת זהויות :  VIAF: 316746757   WorldCat (עם VIAF): 316746757
אלן האדום

| --- | --- |

אלן האדום בקטע מתוך איור מן המאה ה-14 המראה אותו נשבע אמונים למלך
 לידה:  המאה ה־11 
 פטירה:  4 באוגוסט 1093 כנראה 
 מדינה:  צרפת 
 מקום קבורה:  בורי סט. אדמונדס 
 תפקיד:  רוזן ריצ'מונד (1071–1093) 
 בן או בת זוג:  גונהילדה מווסקס 
 מספר צאצאים:  0 
 
אלן האדום, ידוע גם כאלן רופוס ולורד ריצ'מונד הראשון, (בברטונית: LaAlan ar Rouztin או Alan ar Rouz, בצרפתית: Alain le Roux, באנגלית: Alan the Red, בלטינית: Alanus Rufus ‏ לערך 1040–1093) היה אציל ברטוני משושלת רן, מקורב ובן ברית של ויליאם הראשון בעת הכיבוש הנורמני של אנגליה. ב-1071 גמל לו ויליאם על ידי הענקת אחוזה חשובה בריצ'מונד (Honour of Richmond) בה נבנתה טירה מפורסמת. הוא הגיע לשלוט על נכסים אדירים ונהפך לאחד האנשים העשירים באנגליה בכל הזמנים. הוא כונה "אלן האדום" בגלל צבע שיערו הג'ינג'י וכדי להבדילו מאחיו, "אלן השחור".
ביוגרפיה > רקע משפחתי

אלן נולד בסביבות שנת 1040 כבנו השני של אאון הראשון (Eon I) ‏ רוזן פנטייוור (Penthièvre) (מת ב-1079), עוצר הדוכסות ברטאן בשנים 1040–1047 ושל אורגן קרנב (Orgeun Kernev) או אנייס (אגנס) מקורנואי, בתו של אלן קניאר (Alain Canhiart), רוזן קורנואי. הוא היה לפיכך צאצא לענף זוטר של דוכסי ברטאן ומכיוון שאביו שלט בשנים 1040–1056 על חלק גדול שטחי ברטאן, זכה להקרא בתואר הכבוד של "רוזן אלן מברטאן". הוא היה בן דוד בדרגה שלישית של ויליאם הכובש. לעיתים התבלבלו בינו לבין אלן הרביעי מברטאן או אלן פרז'אן (Alain Fergent) ‏ (ואף עם סבו, אלן קניאר). כך קרה אצל ההיסטוריון אדוארד אוגוסטוס פרימן מתחילת המאה ה-20 וכך אצל המשורר ואס מן המאה ה-12 ב"רומן של רו". (Roman de Rou).הוא כונה "האדום" בגלל זקנו האדום, להבדיל מאחיו אלן השחור, בעל הזקן השחור.
ביוגרפיה > הכיבוש הנורמני של אנגליה

שמו תועד לראשונה במסמך 677 (DCLXXVII) של הקרטולריום של המנזר סנט אובן באנז'ר, כרך ב, שנערך בשנים 1056–1060 ומתייחס לתרומה של אביו, אודו לבית רן או אאון, רוזן ברטאן, למנזר, כשאלן האדום הוא יד וחתם לצד אביו, אמו, אורגן ואחיו - גופרד
(גאוספרידוס), ויליאם (ויללמוס), רוברט רוטברטוס) וריצ'רד (ריקרדוס).
ככל הנראה גויס אלן לשרותו של ויליאם הכובש עוד לפני שנת 1066. לפי Genealogia Comitum Richemundiæ post conquestum Angliæ היה אלן האדום הראשון מבני הלווייה של ויליאם הכובש במסע לאנגליה.

כנראה שהשתתף בקרב הייסטינגס (1066) יחד עם אחיו בריאן ושהוא או אחיו פיקדו על אוגדה ברטונית. זו דעתו של ההיסטוריון ד.ס. דאגלס שכתב על ויליאם הכובש ועל מרעיו. בשירו " L'Estoire des Engleis"
(תולדות האנגלים) שכתב בשנים 1147-1135, הקדיש לו המשורר ז'פרואה גיימאר עשרים פסוקים וטען שנכח בקרב. המשורר ואס בתיאור הקרב מיקם אותו באגף השמאלי של הצבא אך כינה אותו בטעות אלן פרז'אן.
לפי השערות אחרות בראש הברטונים שהשתתפו בקרב עמדו אחיו בריאן ואלן השחור

בשנת 1069 השתתף אלן האדום במסעות ההרס בצפון אנגליה הידועים כ Harrying of the North. עזר אחיו, בריאן להדוף מתקפה על אקסטר מצד בנו של המלך המנוח הרולד השני ושב אחר כך לחבל ברטאן. אלן האדום הפך אז למנהיג הברטונים באנגליה.
לעיתים קרובות היה אלן האדום עד להחלטות החשובות של המלך ויליאם כאחד מיועציו הקרובים ביותר, לצד באחים למחצה של המלך, דיצ'רד דה ביינפט, רוג'ר השני מונטגומרי וויליאם מווארן. חשיבותו בנסיבות אלה לא זכה תמיד להדים, ייתכן בגלל נאמנותו הבלתי מעורערת למלך והוא מוזכר מעט בכרוניקות בנות התקופה.
ויליאם הכובש גמל לו על ידי מתן אדמות רבות ביורקשייר שהיו קודם בבעלות הרוזן אדווין ממרסי (מת ב-1071). בשנת 1086 עת עריכת ה"ספר יום הדין" היו הרשות אלן 440 אחוזות מפוזרות ב-11 מחוזות. רוב רובן של אחוזותיו התרכזו ביורקשייר, בלינקולנשייר, במזרח אנגליה ובדרום-מערב. ייתכן כי האדמות הראשונות שקיבל היו אלה בקיימברידג'שייר.
ביוגרפיה > נכסי ריצ'מונד (Honor of Richmond)

ביורקשייר אדמותיו הרכיבו שטח גדול מאוד ורצוף, דבר לא רגיל באותה תקופה. בדרך כלל דאג ויליאם הכובש להעניק לבני חסותו אדמות מפוזרות ללא רצף בשטח, על מנת שמקרה של מרידה במלך, לא יהיה קל להגן עליהן. נכסי ריצ'מונד (Honour of Richmond) היוו אחד משלושה מכלולים פאודליים שיצר המלך ויליאם. הוא כלל כאמור 199 אחוזות ועוד 43 נכסים, ואיפשר לאלן האדום להקים בו כוח צבאי חזק בצפון-מערבה של יורקשייר, בצומת הדרכים הראשיות מכיוון סקוטלנד אל עבר עמק יורק. התחום ריצ'מונד מהווה בימינו לבדו את ריצ'מונדייר. אלן כונה לפעמים "רוזן ריצ'מונד" אף-על-פי שתואר זה לא ניתן אף פעם מידי המלך ויליאם.
אדמות מסוימות מתוך המכלול של ריצ'מונד השתייכו לראול הראשון מגאל, רוזן מזרח אנגליה, שאיבד אותן בעת התקוממות הרוזנים משנת 1075.
אדמות אלה הפכו את אלן האדום לברון העשיר ביותר באנגליה אחרי שני מגנטים אחרים, ולפני ויליאם מווארן. חישבו שאחוזות אלה הפיקו רווח שנתי של 1200 ליברות כסף. 770 מתוכן הוא החזיק עבור עצמו והשאר הוחכרו לבני חסותו.
נכסי ריצ'מונד הוחזקו על ידי משפחתו למשך זמן ארוך. בשנת 1104 הנכסים הטריטוריאליים של שניים מיריביו לא היו קיימים יותר במתכונת הידועה במאה ה-11.את אלו של רוברט דה מורטן איבד הבן בשם ויליאם דה מורטן בשנת 1104 ואת אלו של ויליאם פיץ אוסבורן איבד בן בשם רוג'ר דה ברטיי. נכסי ריצ'מונד עברו בשנת 1075 בירושה לצאצאי אחיו של אלן רופוס, סטיבן דה פנטייוור שהיו דוכסי ברטניה עד שנת 1399.
ביוגרפיה > סוף חייו

אלן רופוס בנה בשנת 1071 את טירת ריצ'מונד, השולטת על הנהר סוויל. טירה זו הייתה למרכז אחוזותיו שנקראו "נכסי ריצ'מונד" או Richmond Honor לפי שמה.
בסוף שנות שלטונו של ויליאם הכובש, פיקד אלן האדום על הצבא המלכותי שהטיל מצור על הוברט דה בומון-או-מן, המשנה לרוזן מן, שהתבצר בטירת סנט סוזן במאיין. המצור נמשך שלוש שנים וברגע מסוים הוחלף אלן בפיקוד המצור על ידי ברטוני אחר.
כשמת ויליאם הכובש, נשאר אלן רופוס נאמן לבנו, ויליאם השני "האדום". הוא עזר לו לשמור על הכתר בעת המרד משנת 1088 ומילא תפקיד חשוב במשפט שהתקיים אחר כך נגד הבישוף מדרהאם, ויליאם דה סן-קאלה.
לפי השערות אחדות, בקיץ 1093 התכוון מלך סקוטלנד, מלקולם השלישי להשיא לו את בתו, מטילדה או אדית' (1118-1080) לאישה. מספרים שיחד עם אלן ביקר אצל בתו שנמצא במנזר וילטון וגילה להפתעתו שהיא כבר חובשת רעלה של נזירה. הוא משך את הרעלה מעל פניה והכריז בפניה שהיה מעדיף לראות אותה נשואה לרוזן הברטוני מאשר שתהיה נזירה. על אף שהערתו נראתה עוקצנית ייתכן כי אכן התכוון לנישואים כאלה. אולם החתונה לא התקיימה. לעומת זאת חטף אלן רופוס נזירה אחרת, בשם גונהילדה, בת בלתי חוקית של המלך הרולד השני, מאותו המנזר בווילטון והפך אותה לפלגשו. הוא אירח אותה על אחוזה שלמעשה השתייכה בעבר לאמה. אחרי מות אלן, היא הייתה לפלגשו של אחיו היורש, אלן השחור. את ידה של מתילדה-אדית ביקש ויליאם השני דה וארן אבל אחר כך היא התחתנה בסופו של דבר עם הנרי הראשון, מלך אנגליה, זמן קצר אחרי עלייתו לכס המלכות.
אלן האדום הקים בעצמו מנזר בנדיקטיני בשם סנט מרי מיורק ובנה עבורו כנסייה גדולה בסגנון רומנסקי. כמו כן הוא הקים מנזר נוסף מסוג "פריוריה" בסווייסי בקיימברידג'שייר.
אלן האדום נפטר ב-4 באוגוסט 1093 והובא לקבורה במנזר (אבאציה) ברי סנט אדוורדס, שאותו טיפח בחייו. מאוחר יותר שאריות גופתו הועברו למנזר סנט מרי, לפי בקשת נזירי המקום. לא השאיר ילדים ולכן אחיו, אלן השחור, ירש את נכסיו והפך גם הוא לבן זוג של גונהילדה, אולם מת זמן קצור לאחר מכן ב-1098. נכסי ריצ'מונד עברו אז לאחיהם האחרון סטיבן הראשון, רוזן פנטייוור, שהצליח לאחד תחת שליטתו את האחוזות בבריטניה ובאנגליה של המשפחה.
ביוגרפיה > דמותו בספרות ובמדיה האמנותית

דמותו מוזכרת בספרם של פיליפ ברסדפורד ושל ויליאם ד. רובינשטיין "העשירים שבעשירים" (The Richest of the Rich)
אלן האדום מתואר בו כאדם הפרטי העשיר ביותר בכל תולדות אנגליה בכל הזמנים.
אצל כל המקרים שנחקרו על ידי המחברים חושבו נכסיהם לפי תרומתם לתוצר הגולמי הלאומי של המדינה ביום מותו. אחוז זה הוכפל עם התוצר הגולמי הלאומי בשנת 1999. האחוז במקרה של אלן האדום הוערך כ-7%. כלומר לפי הערך העכשווי רכושו היה שווה ל 81 מיליארד פאונד או 117 מיליארד אירו. במחקר זה במקום השני עמד ויליאם הראשון דה וארן. החישובים הם בעיתיים אך מכל מקום מראים שנכסיו של אלן האדום היו מופלגים.
הערות שוליים

↑  שנודע גם כ - Eozen Penteur או כאֶדון (Eudon), אֶדו (Eudo)  או אודו לבית רן (Odo de Rennes)
↑  Rerum Gallicarum et Francicarum Scriptores, tomus XII, Genealogia Comitum Richemundiæ post conquestum Angliæ, p. 568
↑  #ES Foundation for Medieval Genealogy: Breton nobility - BRIEN [Brient] de Bretagne
↑  D.C.Douglas 1964
עוד תמונה, מסביבות שנת 1450, ב"ספר נכסי ריצ'מונד", שבו רואים את הלורד ריצ'מונד, אלן רופוס, נשבע אמונים בפני ויליאם הכובש
טירת ריצ'מונד, שהוקמה על ידי אלן האדום
אנונימוס (הונגריה)

| --- | --- |

פסלו של אנונימוס בפארק העירוני של בודפשט, יצירה של הפסל מיקלוש ליגטי (1903). הפסל נתרם לעם ההונגרי, עם עוד תשעה פסלים, על ידי הקיסר פרנץ יוזף
 לידה:  המאה ה־12 
 פטירה:  המאה ה־13 
 מדינה:  הונגריה 
 שפות היצירה:  לטינית, הונגרית 
 יצירות בולטות:  גסטה הונגרורום 
 תקופת הפעילות:  המאה ה־12 – המאה ה־13 (כ־100 שנה) 
 
הדף הראשון של הכרוניקה "גסטה הונגרורום"
אנונימוס או נוטריון המלך בֵּלה (בלטינית: Anonymus Bele regis notarius – הנוטריון האלמוני של המלך בלה, בתרגום להונגרית: Béla király [Névtelen] Jegyzője, חי ככל הנראה בין סוף המאה ה-12 לתחילת המאה ה-13) היה נוטריון וכרוניקן של מלך הונגריה, ייתכן בלה השלישי. מעט ידוע עליו, כנראה שמו האמיתי בלטינית התחיל באות P, כשהוא קרא לעצמו "P הקרוי מגיסטר" ‏ "P. dictus magister".
אנונימוס נודע בכרוניקה שלו "גסטה הונגרורום" (Gesta Hungarorum), כלומר "מעשי ההונגרים", שנכתבה בשפה הלטינית כנראה בסביבות שנת 1200. הספר מביא את הסיפור המפורט ביותר של תהליך פלישתם של ההונגרים לאגן הקרפטים, אירועים הנקראים בפי ההונגרים - honfoglalás ("כיבוש המולדת").
לרוב מאמציו להסביר את השמות הגאוגרפיים ההונגרים השונים לא נמצא בסיס באטימולוגיה המודרנית.
אנונימוס ערך גם קומפילציה על טרויה.
זהותו

זהותו של מחבר ה"גסטה הונגרורום" היא מאז ומתמיד נושא לוטה בערפל. במשפט הפתיחה של הכרוניקה הוא קורא לעצמו "פ. הקרוי מגיסטר." - "P dictus magister", מילים שפירושם עמום. אפשר להבין כי מדובר באדם ששמו מתחיל ב-P (פּ) או כי מדובר במילת הקיצור הלטינית P עבור הביטוי praedictus, כלומר "המוזכר קודם" המתייחס אולי לשם המופיע בדף הכותרת של הכרוניקה שנעלם בימינו. מרבית החוקרים מקבלים את ההסבר הראשון, ומתרגמים את הטקסט כ-"P הקרוי מגיסטר, ושהיה פעם נוטריון של בלה המהולל ביותר, מלך הונגריה, יהיה זכרו ברוך". הועלתה השערה, לא מוכחת, שמדובר בפטר, בישוף העיר גיור (גייר). השערות אחרות, גם כן בלתי מוכחות, ביקשו לקשר את דמותו לפאל פטר, בישוף טרנסילבניה, ולמגיסטר פּואוס (Pous), נוטריון בחצרו של בלה הרביעי.
הכרוניקה

הכרוניקה "מעשי ההונגרים" אמורה לתאר ב-57 פרקים את השתלשלות פלישת ההונגרים לאגן הקרפטים והמישור הפאנוני שבהם הקימו את מדינתם - הונגריה. הכרוניקה מתחילה בימי ראש השבטים אלמוש ומסתיימת בתקופת הנסיך הגדול טאקשון. המחבר דיווח על שמות ראשי השבטים ההונגרים, שרוב ההיסטוריונים סבורים שאינם אותנטיים. הכרוניקה מוחזקת בספרייה הלאומית ההונגרית על שם אישטוואן סצ'ני. היא תורגמה מלטינית להונגרית על ידי אישטוואן לטניאי (Lethenyey) בשנת 1791, על ידי אישטוואן מאנדי ב-1799 ועל ידי קארוי סאבו ב-1860.
הכרוניקה הוצאה לאור במהדורה ביקורתית במאה ה-19 על ידי פלוריאן מתיאש.
מחקר הכרוניקה ניתן היה לשער כי מוצא המחבר הוא באזור הטיסה העליונה, שבו היו לו קשרים הדוקים עם בני משפחת האצילים אבא. לפי המקדמה לכרוניקה יוצא כי אנונימוס למד במערב אירופה, ככל הנראה בפריז.
לכרוניקה, הכתובה בסגנון מאולץ משהו, אסוציאציות לשירת הניבלונגים ולכרוניקה ההונגרית העתיקה ביותר בעלת אותה הכותרת "גסטה הונגרורום" מן המאה ה-11.
יש בכתיבתו של המחבר מוטיבים משותפים עם אלו של הכרוניקן האנגלי ג'פרי ממונמאות'. בדומה לכותבים אחרים מימי הביניים, הם החדירו בעבודתם יסודות אישיים.
סוגיות שנויות במחלוקת

ישנם ויכוחים רבים לגבי איכות הכרוניקה ואמינותה. ההיסטוריון האוסטרי אדוארד רוברט רסלר (Rom.Studien), ההיסטוריון ההונגרי פאל הונפאלבי (Ethnographia)
 וההיסטוריון הרוסי אל אלכסיי ל. פטרוב ראו במחברה יותר משורר מאשר כרוניקן.
עמיתיהם הגרמנים תאודור מומזן וברטולד גאורג ניבוהר וההונגרי  דיולה פאולר השוו את אנונימוס לטיטוס ליוויוס, שלדידם דאג יותר ליופי הסיפור מאשר להצגתם המדויקת של מקורותיו ועל כן יש לקרוא אותו בביקורתיות רבה.
מצד שני, ההיסטוריון הנריק מרצאלי סבר שאף על פי שאינו יכול להיחשב לאבי הכתיבה ההיסטורית ההונגרית, לא ניתן להעריך אותו כמגמתי או מסלף.

היסטוריון הונגרי נוסף שפעל במאה ה-19, מיקשה הל, העריך שחשיבותה של כרוניקת אנונימוס לא תסולא בפז.
סוגיות שנויות במחלוקת > כרוניקה של אנונימוס והרומנים

אחת הסוגיות הכי שנויות במחלוקת בכרוניקה מתייחסת לנוכחותם של הרומנים באזורי טרנסילבניה, באנאט ופרטיום בשלהי המאה ה-9 ותחילת המאה ה-10.
בעת כיבוש פאנוניה, המתואר של ידי אנונימוס בפרקים 23–27, מצאו בה ההונגרים תושבים "סלאבים, בולגרים ובלאכים (כלומר - רומנים), ו"רועי הצאן של הרומאים". מידע זה הושם בפי בני קייב (בפרק 9) המודיעים להונגרים ומנהיגם אלמוש מיהם תושבי האגן הקרפטי. בגרסת בני גליציה (הליץ') בפרק 11 של הכרוניקה של אנונימוס, הם מזכירים גם את הכוזרים בלי לדבר על הבלאכים.
גם כן לפי אנונימוס, בטרנסילבניה היו קיימות באותה תקופה ישויות מדיניות של ה"בלאזים" והסלאבים בראשותם של ג'לו (פרקים 24–27), ששלט על "בלאכים וסלאבים", של גלאד ובהתאמה, של מנומורוט, והן התנגדו לפלישת השבטים ההונגרים.
ג'לו שלט בדוכסות או וויבודות באזור שבין הקרפטים, מנומורוט בחבל קרישאנה, וגלאד בחבל באנאט.
היו להם מכרות מלח וגבישי מלח ותושבי אותה ארץ היו האנשים השפלים ביותר בעולם כולו . כי היו "בלאסים וסלאבים" , ולא היו להם כלי נשק אחרים חוץ מקשתות וחצים  ושליטם (dux)  ג'לאו  לא היה יציב, ולא היו סביבו לוחמים טובים שיעמדו נגד עוז ההונגרים, ונפגעו רבות על ידי הקומנים והפצ'נגים
בישויות המדיניות האלה ובהזכרת שמות מנהיגיהן ראו היסטוריונים רומנים ראיות לנוכחות הרומנים באזור לפני פלישת ההונגרים, בעוד שהיסטוריונים הונגרים וגרמנים חלקו על כך.
ההיסטוריונים ההונגרים טענו שאונונימוס ייחס לתקופת הכיבוש ההונגרי במאה ה-9–10 את התמונה האתנו-דמוגרפית שהייתה קיימת בזמנו.
הם גם טוענים שהרבה משמות השליטים שהוא הזכיר בתור מנהיגים סלאבים או בלאכים - כולל מנומורוט, גלאד, זובור, ג'לו, הם שמות של מקומות גאוגרפיים ותו לא. נטען כי שמות אלה הם המצאה שלו ומופיעים רק בכרוניקה של אנונימוס ולא בכרוניקות הקדומות יותר ששימשו לו כמקורות. בקשר לשמות "בלאכים", "בלאקים" ו"בלאסים" שאנונימוס משתמש בהם, טוענים היסטוריונים הונגרים כי הם שאולים מהכרוניקה הרוסית של נסטור (שכינה כך את הרומאים) וממקורות צרפתיים ומתייחסים לבולגרים-ואלכים שבאו מדרומה של דנובה וגורשו על ידי ההונגרים.
סוגיות שנויות במחלוקת > כרוניקה של אנונימוס והאוקראינים

בכותבו על הפלישה ההונגרית באזור הדנובה האמצעית, ציין אנונימוס כי בדרך כבשו ההונגרים את קייב, את גליציה ואת וולודימיר. היסטוריונים אוקראינים סבורים שמדובר גם במקרה זה, באקסטרפולציה של אירועים שהתרחשו במאה ה-12 ויוחסו לתקופה מוקדמת יותר - המאה ה-9, ושהיא נועדה לשרת שאיפות של המלכים ההונגרים מבית ארפאד לספח את גליציה. הכרוניקה של אנונימוס היא הכרוניקה היחידה המזכירה א הנסיך לבורץ הנערץ לימים על ידי משוררים וסופרים הרוסינים.
הנצחה

לזכר אנונימוס הוצבו פסלים שלו בפארק העירוני של בודפשט - וארושליגט - שהמפורסם שבהם הוא פסלו של הפסל ההונגרי-יהודי מיקלוש סיגטי, וכן בפארק המורשת ההונגרית בכפר אופוסטאסר (Ópusztaszer) במחוז צ'ונגראד, 20 ק"מ צפונית מהעיר סגד. הכרוניקן הוצג בישיבה וחובש ברדס, ואלמוניותו מודגשת על ידי כך שקרני השמש אינם מגיעות בשום רגע להאיר את פניו.
לקריאה נוספת

Jakubovich Emil: P. mester, Klebelsberg Emlékkönyv, Budapest, 1925.
Erdélyi László: Anonymus, III. Béla jegyzője, Szeged, 1933.
Horváth János: P. mester és műve, Irodalomtörténeti Közlemények, 1966
Györffy György: Anonymus Gesta Hungarorumának kora és hitelessége, Irodalomtörténeti Közlemények, 1970
Sólyom Károly: Új szempontok az Anonymus-probléma megoldásához, Irodalomtörténeti Közlemények, 1966
Grandpierre K. Endre: Anonymus titkai nyomában, Budapest, 1998.
László Veszprémy (2010). "Anonymus Belae regis notarius". In Graeme Dunphy. Encyclopedia of the Medieval Chronicle. Leiden: Brill. pp. 102. ISBN 90-04-18464-3.
Bácsatyai Dániel: Gesta eorum digna aeternitate laudis. Századok, CXLVII. évf. 2. sz. (2013)
János M. Bak, Urszula Borkowska, Giles Constable, Gábor Klaniczay (editors) Central European Medieval Texts Series, Volume V ISSN 1419-7782
הערות שוליים

↑  G.Kristó עמ' 105
1 2  A Pallas nagy lexikona
↑  A Pallas nagy lexikona
↑  הקטע על התנגדות הוויבוד ג'לו במקור הלטיני צוין : "Et ut ibi foderetur sal et salgenia, et habitatores terre illius uiliores homines essent tocius mundi. Quia essent blasij et sclaui, quia alia arma non haberent, nisi arcum et sagittas, et dux eorum geleou minus esset tenax et non haberet circa se bonos milites, et auderent stare contra audatiam hungarorum, quia a cumanis et picenatis multas iniurias peterentur
1 2  2001 ...L.Makkai Anonymus on
| --- | --- |
בקרת זהויות :  NLI: 987007281816605171  PLWABN: 9810650566005606  BnF: cb12113237f (data)  GND: 100070140  ISNI: 0000 0001 2037 1675  LCCN: no93008248  NKC: jo2011641669  SUDOC: 155479970  VIAF: 69269583   WorldCat (עם VIAF): 69269583 
פסלו של אנונימוס מאת הפסל מיהאי מסארוש (2001) הנמצא בפארק המורשת ההיסטורית ההונגרית באופסטאסר.
אלנה מיילס

| --- | --- |

 לידה:  25 בדצמבר 1958 (בת 65) טורונטו, אונטריו, קנדה 
 שם לידה:  אלנה מיילס
 מוקד פעילות:  ארצות הברית • קנדה
 תקופת הפעילות:  מ-1977
 מקום לימודים:  Georges Vanier Secondary School 
 עיסוק:  זמרת, זמרת-יוצרת, שחקנית
 סוגה:  רוק • פופ • בלוז
 סוג קול:  קונטרה אלט
 שפה מועדפת:  אנגלית 
 כלי נגינה:  קול
 חברת תקליטים:  אטלנטיק • פסנייט
 פרסים והוקרה:  פרס גראמי להופעת רוק קולית לאישה (1991)  פרס ג'ונו לאלבום השנה (1990)  פרס ג'ונו לסינגל השנה (1990) 
 http://alannahmyles.com
 פרופיל ב-IMDb
 
אלנה מיילס (באנגלית: Alannah Myles; נולדה ב-25 בדצמבר 1958) היא זמרת, זמרת-יוצרת ושחקנית קנדית, הידועה בעיקר בזכות להיטה "Black Velvet", שהפך לאחד מהשירים המצליחים ביותר במאה ה-20. השיר כבש את פסגת מצעד הבילבורד הוט 100, ודורג כאחד מהשירים המצליחים ביותר בכל הזמנים על פי בילבורד.
אלבום הבכורה שלה Alannah Myles, יצא לאור בשנת 1989 ונמכר במיליוני עותקים ברחבי העולם.
ביוגרפיה

מיילס נולדה כאלאנה ביילס בחג המולד של שנת 1958 בטורונטו, אונטריו. היא בתו של ויליאם דאגלס ביילס, שהיה חלוץ בענף השידור הקנדי ונכנס להיכל התהילה של קנדה בשנת 1997. ביילס שחיה עם הוריה באונטריו, בילתה את ילדותה בהלחנה ולמידת מוזיקה.
מיילס החלה לכתוב שירים בסביבות גיל 9 והופיעה בקבוצת כתיבת השירים בפסטיבל המוזיקה קיווניס בטורונטו בגיל 12.